Projekts

LATVIJAS REPUBLIKAS MINISTRU KABINETS

2013.gada \_\_ . \_\_\_\_\_\_\_\_\_\_\_\_ Noteikumi Nr.

Rīgā (prot. Nr. .§)

**Noteikumi par valsts akciju sabiedrības „Ceļu satiksmes drošības direkcija” normatīvajos aktos noteikto pakalpojumu cenrādi**

Izdoti saskaņā ar

Ceļu satiksmes likuma

4.panta piekto daļu

 1. Noteikumi nosaka normatīvajos aktos noteikto valsts akciju sabiedrības „Ceļu satiksmes drošības direkcija” pakalpojumu (turpmāk – pakalpojums) cenrādi, kā arī to personu loku, kuras ir atbrīvojamas no samaksas par sniegtajiem pakalpojumiem.

2. Valsts akciju sabiedrības „Ceļu satiksmes drošības direkcija” pakalpojumus sniedz saskaņā ar cenrādi (1. un 2.pielikums).

3. No samaksas atbrīvojamas personas, kas saņem šādus pakalpojumus:

3.1. atļauju piedalīties ceļu satiksmē ar speciālu vadību aprīkotam vieglajam automobilim, kurš reģistrēts transportlīdzekļa vadītājam – personai ar invaliditāti, kā arī automobilim ar pārnesumkārbas automātisko vadību, kurš reģistrēts transportlīdzekļa vadītājam – personai ar invaliditāti ar kustību traucējumiem;

3.2. transportlīdzekļa tehnisko ekspertīzi pēc tā pārbūves vieglajam automobilim, kam veikta pārbūve ar speciālas vadības sistēmas uzstādīšanu un kurš reģistrēts transportlīdzekļa vadītājam – personai ar invaliditāti;

3.3. transportlīdzekļa tehnisko apskati speciāli aprīkotas vadības vieglajam automobilim, kurš reģistrēts transportlīdzekļa vadītājam – personai ar invaliditāti, kā arī transportlīdzekļa tehnisko apskati automobilim ar pārnesumkārbas automātisko vadību, kurš reģistrēts transportlīdzekļa vadītājam – personai ar invaliditāti ar kustību traucējumiem;

3.4. noraksta transportlīdzekli vai kuģošanas līdzekli;

3.5. saņem velosipēda vadītāja apliecību;

3.6. pirmo reizi kārto teorētisko eksāmenu velosipēda vadītāja apliecības iegūšanai.

4. Šo noteikumu 1.pielikums ir spēkā līdz 2013.gada 31.decembrim.

5. Šo noteikumu2.pielikums stājas spēkā 2014.gada 1.janvārī.

6. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro šo noteikumu 1.pielikumu.

7. Atzīt par spēku zaudējušiem Ministru kabineta 2011.gada 27.decembra noteikumus Nr.1031 „Noteikumi par valsts akciju sabiedrības "Ceļu satiksmes drošības direkcija" pakalpojumu cenrādi” (Latvijas Vēstnesis, 2011, 205.nr.).

Ministru prezidents V.Dombrovskis

Satiksmes ministrs A.Matīss

 Iesniedzējs:

 Satiksmes ministrs A.Matīss

Vīza:

 Valsts sekretāra vietā

 Valsts sekretāra vietniece Dž.Innusa

 12.09.2013. 9:15

295

R.Nīmanis, 67025719

reinis.nimanis@csdd.gov.lv